Diari Oficial de la Generalitat Valenciana


Sumari del DOGV 7037, del 03-06-2013 (2013/5528)

Notificació de la sentència dictada el procediment de divorci contenciós número 1599/2012.
------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5528


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada el procediment de divorci contenciós número 1599/2012. [2013/5528]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de divorci contenciós 001599/2012, seguides a instàncies de María Isabel Lerma García contra Mohamed Marouf, en situació de rebel·lia, en les quals, en data 25 d'abril de 2013, ha recaigut sentència, en la qual en la seua part dispositiva diu així:  
«Dispositiva  
Estime parcialment la demanda interposada per María Isabel Lerma García contra Mohamed Marouf, i acorde el divorci i dissolució del matrimoni format entre ambdós, amb tots els efectes inherents a est, que es regirà per les mesures següents:  
  
1. Conservant la pàtria potestat ambdós cònjuges, que serà exercida exclusivament per la mare, s'atribuïx a la mare la guarda i custòdia del fill menor comú, i amb un dret de visites en favor del pare progenitor no custodi a establir en execució de sentència a nova instància; es prohibix l'eixida del territori nacional del menor excepte acord d'ambdós progenitors o autorització judicial, d'acord amb allò que s'ha interessat, i s'oficiarà als efectes d'expedició de passaport i la resta de garanties policials si s'interessa per la part.  
2. Es fixa en cent huitanta euros mensuals la quantitat que haurà de satisfer el demandat a la demandant en el compte bancari que per esta es determine, en concepte d'aliments en favor del menor, quantitat que s'actualitzarà automàticament cada any d'acord amb les variacions dels índexs de preus en relació al consum publicats per l'organisme nacional competent.  
3. Cada un dels cònjuges abonarà la mitat dels gastos extraordinaris que en relació al menor puguen produir-se, entenent-s'hi compresos els escolars.  
Poseu testimoniança de la present resolució en el divorci.   
Notifiqueu la present resolució a les parts, i feu-los saber que contra esta sentència pot interposar-se recurs d'apel·lació davant d'este Jutjat, en termini de 20 dies, per a l'Audiència Provincial.  
Mode d'impugnació: per mitjà de recurs d'apel·lació davant d'este Jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs. Haurà d'efectuar-se la consignació de 50 euros en el compte de depòsits i consignacions d'este Jutjat, obert en el Banesto: 0030; oficina: 3072; DC: 20; compte del jutjat: 9002128051; en descripció: 1193-0000-02 - número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta, segons disposa la disposició addicional 15a de la Llei Orgànica 1/2009, de 3 de novembre, acreditant-se la consignació dita. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
No pertoca fer cap pronunciament exprés sobre la imposició de costes.  
Una vegada siga ferma esta resolució i hagen transcorregut els terminis de rescissió, comuniqueu-la al registre civil on conste inscrit el matrimoni.  
Així, esta és la meua sentència, definitivament jutjant, que pronuncie, mane i firme.»  
  
I, perquè valga de notificació en forma al demandat, Mohamed Marouf, en situació de rebel·lia i parador ignorat, expedisc i firme el present edicte.  
  
València, 25 d'abril de 2013.-La secretària judicial: Alicia Ordeig Rabadán.